EELNÕU

KUUPÄEV

**Avaliku teabe seaduse täiendamise seadus**

Avaliku teabe seaduses tehakse järgmised täiendused:

**1)** paragrahvi 321 täiendatakse lõikega 6 järgmises sõnastuses:

„(6) Eesti teabevärav täidab ühtse kontaktpunkti ülesandeid Euroopa Parlamendi ja nõukogu määruse (EL) 2018/1724, millega luuakse ühtne digivärav teabele ja menetlustele ning abi- ja probleemilahendamisteenustele juurdepääsu pakkumiseks ning millega muudetakse määrust (EL) nr 1024/2012 (ELT L 295, 21.11.2018, lk 1–38), tähenduses.“;

**2)** paragrahvi 439 lõiget 1 täiendatakse punktiga 7 järgmises sõnastuses:

„7) Euroopa Liidu ühtse digivärava piiriülene päringusüsteem koos eelvaatealaga (edaspidi *digivärava piiriülene päringusüsteem*).“;

**3)** seaduse 51. peatükki täiendatakse §-ga 4310 järgmises sõnastuses:

„**§ 4310. Digivärava piiriülene päringusüsteem**

(1) Digivärava piiriülene päringusüsteem on Eesti riigi keskne lahendus, mis võimaldab ja lihtsustab piiriülest, veebipõhist ja ühekordse küsimise põhimõtte alusel tõendivahetust teise riigi pädeva asutusega.

(2) Digivärava piiriülest päringusüsteemi kasutatakse Euroopa Parlamendi ja nõukogu määrusega (EL) 2018/1724 loodud digivärava kaudu teenuste pakkumisel ja piiriüleseks andmevahetuseks.

(3) Digivärava piiriüleses päringusüsteemis töödeldakse järgmisi isikuandmeid:

1) füüsilise isiku üldandmed, pilt, sünnikoht ja rahvus;

2) abikaasaga või registreeritud elukaaslasega seotud andmed;

3) alaealiste lastega seotud andmed;

4) elukohaga, sealhulgas varasemate elukohtadega seotud andmed;

5) füüsilise isiku seos juriidilise isikuga ning seotud juriidilise isiku nimi, registrikood ja kontaktandmed;

6) isikule väljastatud lubade ja tegevuskeeldudega seotud andmed;

7) isiku karistatuse ja täitemenetlusega seotud andmed;

8) kohanemisprogrammis, sealhulgas eesti keele õppes, osalemise andmed;

9) logiandmed;

10) hüvitiste, toetuste, pensioni ja arvelduskontoga seotud andmed;

11) terviseandmed;

12) töö ja haridusega seotud andmed;

13) varaliste õigustega seotud andmed;

14) muud Euroopa Parlamendi ja nõukogu määruses (EL) 2018/1724 nimetatud menetlustes vahetatavad isikuandmed.

(4) Kogutavate andmete täpsem koosseis sätestatakse käesoleva seaduse § 439 lõike 1 punkti 7 alusel kehtestatavas Vabariigi Valitsuse määruses.

(5) Digivärava piiriüleses päringusüsteemis säilitatakse:

1) isikuandmeid 30 minutit pärast isikustatud sessiooni lõppu;

2) logiandmeid 12 kuud nende tekkimisest arvates.“.

Lauri Hussar

Riigikogu esimees

Tallinn, … ............................. 2025

Algatab Vabariigi Valitsus

… ………………….. 2025